UBERA ARANZETA (EH Bildu, 2019-06-27):
Arratsalde on denoi.
Bueno, esnatzeko pixkatxo bat, a ver esnatzen dugun ere Gobernuaren jarrera.
Orain arte, Osakidetzako lan eskaintza publikoaren auziak eztanda egin zuenetik, saiatu gara datu objektiboekin, argudioekin, frogatzen ikerketaren beharra, eta neurriak hartzearen beharraz, baina ez dugu lortu Jaurlaritzaren, Gobernuaren jarrera, jokabidea aldatzen eta, are gutxiago, horretarako konbentzitzen.
Ikusi nahi ez duena baina itsuagorik ez dago, Murga andrea. Baina tristeena eta gogorrena Gobernua sostengatzen duten alderdiek orain dela urtebete ia osorik babestutako mozioa ez dutela bete, nahiz eta esaten duzuen betetzen duzuela, baina ez da bete, ezta zuek babestutako puntuak ere.
Bat, Gobernuak ez die inolako elkartasun eta babesik eskaini kaltetuei. Aitzitik, Gobernuak bere burua aurkeztu du kaltetu bezala, agian hor dago gakoa, zer ulertzen den kaltetu bezala.
Bi, Jaurlaritzak ez du gardentasun osoz jokatu.
Hiru, fiskaltzaile eta epaitegiei ez die helarazi informazio guztia, eta are gutxiago irregulartasunak frogatzen zituzten datuak, benetan larria, Murga andrea.
Eta lau, Jaurlaritzak ez ditu geldiarazi susmopean dauden kategoria guztiak.
Eta jarrai dezaket puntu bakoitza aztertuz eta baloratuz, baina urte betean ezer gutxi aldatu da, bakar bakarrik bere burua behartua ikusi duenean Gobernua, Urkulluren Gobernua mugitu da eta Osasun Sailaren aurpegi aldaketarekin saiatu da sua mozten, irudi bat eman nahirik baina ezer aldatu gabe. Hori da Jaurlaritza egiten ari dena, ideia bat ezarri gizartean.
Baina errealitatea Gobernuaren oasiari gainjartzen ari zaio, dagoeneko jasanezina, sostengaezina den sistema aspalditik, eta desegiten ari den sistema, Osakidetzaren sistema desegiten ari delako.
Gogoratu Merino auzia, Margüello auzia, eta orain Darpón eta Murga andrearen auziari 2002ko lan eskaintza publikoaren auzia ere gehitzen zaio, salaketa gehitzen zaio.
Beraz, Gobernuak noiz arte jarraitu behar du horrela ezer aldatu gabe? Zer gertatu behar da zuen jokabidea aldatzeko? Hori da zuen zoru etikoa?
Gobernu honen zoru etikoa da ikertu nahi dutenak, gardentasunez jokatu nahi dutenak, justiziarekin elkarlana bilatu nahi dutenak egurtu, gutxietsi eta kakaztu. Hori da Gobernu honen zoru etikoa.
Zergatik Murga andrea? Agian zure kargua eta Osakidetzako zuzendariaren kargua, kargu ertainek bahituta dutelako? Eta eurek direlako egiazki Osakidetzan agintzen dutenak? Edo eta zuen Gobernuak mantendu nahi duelako sare klientelar hori? Hori mantendu nahi duelako eta inpunitate eremu hori? Edo eta EAJren egiazko kudeaketa eredua ezkutatu nahi diozuelako jendeari?
Ondorioz, zuen helburu bakarra da ideia bat ezartzea gizartean, zuen gezurrak sinesteraino eta gizartean ezartzeraino. Egia da orain arte funtzionatu dizue; Danacol funciona, o no sé, igual es el pajarito el que funciona.
Ez da bakarrik Espainian edo Nafarroan, EAEn ere errejimen bat daukagu. Legebiltzarrean behin eta berriz gezurrak lau haizetara zabaltzen dituzue, zuen burua biktimatzat agertuz, gajoak, gainerako guztiak putreak, maltzurrak, bihotz gabeak garela irudikatuz, soil soilik eskatzen ari garenean ikertzea, gardentasunez jokatzea eta arduraz jokatzea.
Baina ez, zuek jarraitzen duzue errealitatea ukatzen eta, batez ere, errealitatea mantentzen.
Cuando había elementos más que suficientes para tomar medidas mucho más contundentes que la defensa a ultranza de los miembros de los tribunales y el ataque a quienes denunciaban o denunciábamos; cosa que siguen haciendo. La tan cacareada honorabilidad de los tribunales reside, señora Murga, reside en quienes denuncian esas prácticas y el Departamento lleva meses, lleva meses lanzándole mensajes cuando menos amenazantes.
Eta jarraitzen dut. Gezurrak esaten ari zarete, ez delako egia legebiltzarkideon esku utzi dituzuela akta eta dokumentazio guztia, zeren urrian, berriro aukera izan genuenean aktak ikusteko, zuek jada dagoeneko ikerketa itxitzat ematen zenutenean, barkatu, akta guztiak jaso gabe zeuden, dokumentazio guztia jaso gabe zeuden. Eta jarraitzen dut; aktetan, audioetan sartu gabe, Rojo andrea, aktetan nahiko froga daudelako ikerketa sakon bat egiteko kategoria guztietan.
Especialmente en Cardiología, por ejemplo. Osakidetza ya estaba al corriente antes de hacer los exámenes; en Medicina Intensiva, en el que un jefe de servicio muestra su disconformidad y protesta por no ser miembro del tribunal y accedéis a introducirlo como miembro del tribunal. O Neurocirugía, donde se filtra el examen del IVAP y desviación por centros; Traumatología, reuniones extraoficiales; Urología, se salta el anonimato con la tutela de Osakidetza; Microbiología, más de lo mismo; Digestivo, desviación por centros y relación entre el examinador y los que aprueban; Cirugía Plástica, una opositora, después de hacer el examen se retira de la OPE. Y podemos seguir, podemos seguir, ya que todo esto se puede leer en los actas que hemos tenido a mano.
¿Y qué hacen el Departamento y Osakidetza? Pues se han pasado olímpicamente las actas y han pasado de la instrucción que ellos mismo han hecho.
Eta jarraitzen dut. Argudio berberak erabiltzen dituzue ikerketa bat espediente bat irekitzeko edo espediente bat ixteko, seriotasun eta arduragabekeria erakutsiz. Instrukziorako aukeratutako instruktorea arte eta parte den pertsona bat aukeratzen da. Eta gainera, izan duen jokabidea, audioetan frogatuta, nahikoa delako espediente informatibo bat irekitzeko funtzionario horri. Onartezina delako erantzukizun publikotik eta (...) andrearen ahotsa oso garbi entzuten da, auzia epaitegietara ez iristeko eta barne mailan geratzeko zuen borondatea. Ez dakigu borondatea edo agindua zuen. Agindua zen, Murga andrea?
Epaitegiei informazio guztia ez bidaltzeko eta bidali dena Sailak izandako elaborazio bat izanak erakusten du, erakusten du Gobernu honek duen gainerako guztiekiko nagusitasuna, prepotentzia eta herri hau beraiena dela eta nahi dutena egin dezaketenaren sentimendua.
Biktimak gisa agertzeko izan duzuen lotsagabekeria, kaltetu gisa aurkeztuz epaitegietan behin eta berriro. Eta hori da erakutsi duzuen jokabidea behin eta berriro auzi honetan, Murga andrea.
Baina egia da eta egia da, orain arte guzti honek funtzionatu dizue, funtzionatu dizue. Eta segur aski oraindik ere funtzionatuko dizue, baina horrek ez du esan nahi ondo dagoenik, horrek ez du esan nahi etikoa denik eta arrazoiaren jabe zaretenik, Murga andrea. Eta are gutxiago biktima zaretenik. Zuek ez zarete biktimak, zuek erantzule zarete.
Eta hemen ez daude onak eta txarrak. Ez. Hau ez da pelikula bat etiketak jartzeko. Hemen ez gaude lagunak egiteko, hemen ez gaude zurikerietan aritzeko. Zuek gobernatzeko zaudete, horrek dakarren guztiarekin, eta gu gaude oposizioa egiteko. Kontrol eta sustapen lana, ez dakit ezagutzen duzuen hori. Agian hor dago gakoa, kultura demokratikoan dago gakoa. Ba zuei tokatzen zaizue gobernatzea. Eta horrek ez du esan nahi batzoki bat gobernatzea, itxurakerietan aritzea, ez eta neurri batzuk hartzea zailagoa egingo dutenak etorkizuneko OPE batean irregulartasuna azaleratzea, zeren agian tentazioa izan dezakezue, ikusita ikusitakoak.
Eskatzen ari garena da bakar-bakarrik Gobernu batek egin behar duena egitea eta ez digu balio esatea eta entzutea egin duzuela eta egiten ari zaretela, orain arteko datu objektiboek hori ez dutelako erakutsi eta ez dutelako erakusten.